Eric Lars Four (ELF)

ERIC LARS FOUR’IN JA SIITÄ MUODOSTUNEEN ELF-YHTYEEN HISTORIAA 

Vuonna 1964 Kajaanin Hoikankadulla harjoitteli bändi, jonka nimeksi tuli Erkki Larun nuorisoyhtye. Kokoonpano oli Erkki Laru, rummut; Seppo Kovalainen, kitara; Kari Pekkonen, kitara; Markku Suominen, viulu ja laulu sekä Seppo ”Setti” Vuorela basso. Tämä kokoonpano toimi vajaat kaksi vuotta ja sitten tuli Eric Lars Four, jossa soittivat Erkki Laru, rummut; Seppo Vuorela, basso; Tapio Ikäheimo, koskettimet ja hänen jälkeensä  koskettimia soitti Reijo Määttä ja puhaltimia Hannu Sovelius.

Nimi Eric Lars Four keksittiin Erkki Larun nimestä mukaellen englantilaista Dave Clark Fivea.

Kajaanissa perustettiin vuonna 1967 täysvahvuinen Kajaani Big Band ja sen myötä Eric Lars Four alkoi soittaa puhallinpoppia. Yhtye laajeni kuusimiehiseksi. Uudet soittajat: Kari ”Mici” Mikkonen laulu ja kosketinsoittimet sekä Tapani Leskinen, trumpetti ja Pentti ”Höpö” Pöllänen,  alttosaksofoni sekä klarinetti ja huilu.

Vuonna 1974 tuli kitaristiksi ja taustalaulajaksi Jussi ”Nyhrä” Karttunen ja Erkki Larun tilalle rumpuihin Juhani ”Pomo” Komulainen. Tällä kokoonpanolla Eric Lars Four meni vuoteen 1976.

Vuonna 1976 ensimmäinen single ’On rohtoo rock’n’roll / Kitara’ Hi-Hat-levymerkille (HIS 1012). 
Kokoonpano oli siis Kari Mikkonen, laulu ja koskettimet,  Jussi  Karttunen, kitara; Seppo Vuorela, basso; Juhani Komulainen, rummut; Hannu ”Pissi” Sovelius, saksofonit; Tapani Leskinen, trumpetti ja Pentti Pöllänen, saksofonit. 

Levynteon jälkeen Sovelius ja Leskinen jättivät bändin ja tilalle tulivat Raimo ”Ramppa” Kylmänen, trumpetti ja Pentti ”Fyyra” Salostie baritoni- ja tenorisaksofoni.

Orkesterin ja soittajien kotipaikka oli Kajaani paitsi Jussi Karttunen ja Kari Mikkonen olivat Joensuusta, Pentti Salostie Suolahdesta ja Juhani Komulainen Kuhmosta

Vuonna 1977 ilmestyi single ’Onkse joku keisari vai / Siitä vaan, sano’ (Hi-Hat HIS 1020)

Vuonna 1977 single: ’Hannu ja Annukka / Oscar Hotel Charlie’ (Scandia  KS 988).  

Lady Love -konserttikiertue Katri Helenan kanssa.

Vuonna 1977 bändin nimi lyheni muotoon ELF. (Matti Karttunen suunnitteli alkuperäisen ELF (Eric Lars Four) logon.

Vuonna 1978 ilmestyi ensimmäinen ELF-LP, joka oli nimeltään ’Mitä missä milloin vaan’ (Scandia SLP 655). Tuottaja oli Renne Angelvuo.

LP:n kappaleet: 
En liepeisiis jää roikkumaan/ Laulat niin kuin mulle vain /Julie /Räystään alle jäin /Heiniä hiuksistas mä poimin /
Matalaan majaan (sävellys Kari Mikkonen, sanat Irina Milan) // Mitä missä milloin vaan /Sydämein sulle suon /
Liukkaasti rock’n’rolliin /Jos mentäis yhteen /Voidaan lamput sammuttaa /Huoneessain on kylmää.

Vuonna 1978 single (LP:ltä): ’Mitä missä milloin vaan / En liepeisiis jää roikkumaan’ (Scandia KS 1001)

Vuonna 1978 single (LP:ltä): ’Räystään alle jäin / Liukkaasti rock´n rolliin’ (Scandia KS 1017)

Vuonna 1978 konserttikiertue Katri Helenan kanssa.

Loppuvuodesta 1979 ilmestyi ELFin toinen LP, joka oli nimeltään ’Tarantella Joe’ (Scandia SLP 670). Kokoonpanoon oli tullut saksofonisti Pentti ”Fyyra” Salostie ja pasunisti sekä taustalaulaja Tuomo ”Tumppi” Lindqvist.  LP:n tuottivat Renne Angelvuo ja Kalervo Halonen.

LP:n kappaleet:
Unohdetaan /Mikset palaa? /Juuri kun tarvitsin sua /Värinää, värinää * /Kun tavoittelin tähtiin /Kaksi kynttilää //
Tarantella Joe * /Mun nivusiin saat sä liikettä niin * /Seestyy sää /Yö jatkuu /Rehellisyys /Saivaara, Saivaara *

Sanoituksista neljä oli Juice Leskisen *.

LP:ltä lohkaistu single (’Tarantella Joe / Yö jatkuu’, Scandia KS 1036) sai suosiota ja sen A-puoli on soinut radiossa vielä 2000-luvullakin. Tammikuussa 1980 Tarantella Joe-LP oli LP-listalla sijalla 23.

Vuonna 1980 single: ’Ydinenergiaa / Fillarikisat’ (jälkimmäisen sävellys  Jussi Karttunen, sanat Juice Leskinen) (Scandia KS 1048)

Muutamia tiedossa olevia ELFin soittamia keikkoja:  

Punkaharjun Huviniemi: 2.6.1973 Eric Lars Four / 9.7.1977 Eric Lars Four

Tavastia Helsinki: Pe  27.6.1975, Eric Lars Four, liput 7 mk; / Pe 5.3.1976, Eric Lars Four, liput 8 mk; / Pe 19.11.1976, Eric Lars Four, liput 10 mk

Rönnin lava, Eräjärvi, Orivesi: La 12.6. 1976 Eric Lars Four; / Pe juhannusaattona 23.6.1978 Elf-Show ja Katri Helena

Yhtye on esiintynyt Helsingissä myös Botnialla.

Eric Lars Four-ohjelmistoa vuodenvaihteessa 1975-76 Hotelli Hesperian yökerhokeikalta: 

Mas que nada (instr.) / All my loving (instr.) / Night train (instr.) / Georgia on my mind / Rock around the clock / Back in the U.S.S.R. / Meditation (instr.) / Satin doll (instr.) / I saw her standing there / Can’t buy me love / Hey baba-re-bob / 
Got to get you into my life / Misty (instr.) / You’re so static / At the jazzband ball (instr.) / 25 or 6 to 4.
 
Katri Helena ja ELF konserttiohjelmistoa kevät 1978: ELF: Mitä missä milloin vaan / Katri Helena ja ELF: Brasilero / Potpuri: Palman mainingit-Kesän lapsi-Vasten auringon siltaa-Syysunelma / Voitko rakastaa / Lintu ja lapsi / Pilven pojat + Ystävä / Soittaja / Lady Love / ELF: Julie / Matalaan majaan / Liukkaasti rock and rolliin / Katri Helena ja ELF: Poikien kuvat / On muisto vielä lämmin / Potpuri: Ei kauniimpaa-Kun kohdattiin-Niin se käy-Käy luonain eilinen-Äänesi mää kuulen-En ollut lady-Anteeksi suo-On kaikki hyvin / Päivät / Kuulkaa toiveita lasten / Hiljaa virtaa joki kotiinpäin / Kolme pientä hiirtä

Nettitietojen mukaan yhtye on säestänyt myös Laila Kinnusta ja Carolaa. 

Blood, Sweat & Tears-yhtye esiintyi Hesperiassa ja soitti lavalla valmiiksi olleilla ELFin kamoilla ja ELF sai vapaaillan.

ELF soitti viimeisen keikkansa Hotelli Presidentin yökerhossa 15.3.1981.

Vuoden 2004 keväällä ELF teki ’comeback’-keikat 16.4. Kajaanissa ja 17.4. Sotkamon Vuokatissa Rockin’ 70’s:ssa kokoonpanolla Kari Mikkonen, Jussi Karttunen, Seppo Vuorela, Tapani Leskinen ja Tuomo Lindqvist. Alttosaksofonia soitti Joakim Berghäll ja rumpalina oli Kalle Torniainen. 
Rockin’ 70’s-tapahtumassa esiintyivät myös Uriah Heep ja Menneisyyden Vangit.

Lähteet

 Seppo Vuorelan tiedote 10.12.2010
 Esko Lehtonen. Suomalaisen rockin tietosanakirja osa 1, Fanzine Oy Tampere 1983 ISBN 951-9287-08-6

 Jussi Karttusen haastattelu
 internet
 Lasse Karttusen levykokoelma

Koonnut Lasse Karttunen vuonna 2014, täydentänyt Matti Karttunen